जॉनी बेयरस्टो और जेसन रॉय ने इंग्लैंड को पहले मैच में शानदार शुरुआत दिलाई थी, लेकिन इसके बाद विकेटों की पतझड़ शुरू हो गई। बेन स्टोक्स और जोस बटलर ने अर्द्धशतक लगाते हुए इंग्लैंड के स्कोर को चुनौतीपूर्ण बनाया था। कप्तान इयोन मॉर्गन को अपने बल्लेबाजों से ज्यादा जिम्मेदारी भरे प्रदर्शन की उम्मीद रहेगी। ट्रेंट ब्रिज की सपाट पिच पर तो उनके बल्लेबाज ऐसा कर पाने में नाकाम रहे थे। गेंदबाजी में मार्क वुड की जगह सैम कुरैन को शामिल किया जा सकता है।